                                         udskrift
                                              af
                           sø- & handelsrettens retsbog
                                        ____________
                                            dom
afsagt den 17. november 2006 af sø- og handelsretten sammensat af retsformanden, vicepræsident
michael b. elmer, og de sagkyndige medlemmer, direktør otto raben og direktør allan suhrke.
h 45/05                             s.a. maskinservice a/s
                                    (advokat thomas hjorth)
                                    mod
                                    ole vejsager maskiner a/s
                                    (advokat carlo siebert)
indledning og påstande
sagen drejer sig om, hvorvidt der var mangler ved et chiron mill 2000 bearbejdningscenter
med tilbehør, som s.a. maskinservice a/s (i det følgende: s.a. maskinservice) havde købt af
ole vejsager maskiner a/s (i det følgende: ole vejsager maskiner).
                                              - 2 -
      s.a. maskinservice har nedlagt endelig påstand om, at ole vejsager maskiner skal beta-
le 944.165 kr. med procesrente fra den 19. maj 2005.
      ole vejsager maskiner har påstået frifindelse og har nedlagt selvstændig påstand om, at
s.a. maskinservice skal betale 60.000 kr. med procesrente fra den 1. juli 2002.
ordrebekræftelsen og reklamationen
efter ole vejsager maskiners ordrebekræftelse af 1. november 2001 var den samlede pris for
maskinen med tilbehør 2.025.000 kr. efter ordrebekræftelsen skulle størstedelen af købe-
summen betales ved leveringen, som fandt sted i maj måned 2002, mens resten skulle betales
”ved godkendelse af maskinen, dog senest 30 dage efter leveringen”.
      ordrebekræftelsen specificerede over 2 a4-sider med enkelt linieafstand nøje de nær-
mere data for det købte vertikale cnc-bearbejdningscenter og over de følgende 2½-3 a4-
sider de nærmere data for det tilbehør, som skulle monteres på maskinen. det fremgår bl.a.
af ordrebekræftelsens beskrivelse af maskinen, at denne havde en kølebeholder med et ind-
hold på 160 l og pumpeydelse på 80 l/min ved 1,5 bar. som ekstra tilbehør var der bl.a. bestilt
en high speed pakke for hovedspindelet, nc-svingbart hoved og et ”stationært 3-d tastesy-
stem typ ts 27 r, fabr. renishaw, med adapterplade og afblæsningsrør for tasteindsatsen,
for værktøjsbrudkontrol, for automatisk værktøjslængdeudmåling, for autom. maskinkom-
pensation i y- og z-akse, incl. nc-option procesnær måling.”
      s.a. maskinservice reklamerede efter leveringen over forskellige mangler, og der blev
foretaget forskellige afhjælpningsforsøg, i hvilken forbindelse ole vejsager maskiner bl.a.
monterede en ny spåntransportør på maskinen, ligesom softwaren blev testet og rettet bl.a. i
samarbejde med siemens, som var underleverandør af styreenheden.
      ole vejsager maskiner anmodede herefter den 30. april 2003 om betaling af restkøbe-
summen på 60.000 kr. s.a. maskinservices advokat meddelte imidlertid den 10. juni 2003, at
maskinen fortsat led af nærmere angivne mangler, som s.a. maskinservice bad om at få en-
deligt afhjulpet inden 1 måned.
      ole vejsager maskiner svarede, senest ved brev af 15. august 2003, at alle eventuelle
problemer med maskinen ville blive undersøgt og løst, når restkøbesummen på 60.000 kr.
var betalt.
                                             - 3 -
forklaringer
steen andersen har forklaret, at han er indehaver af og direktør for s.a. maskinservice, som
han har drevet i 25 år, og som har 5 ansatte. virksomheden er underleverandør til den grafi-
ske industri, fødevareindustrien, novo mv. og foretager fræsning af stål- og plastemner efter
tegning.
       han kender ole vejsager godt. de har været på forskellige messer sammen, og vejsa-
ger har tit besøgt hans virksomhed.
       han bestilte maskinen, efter at ole vejsager havde forevist ham den på en hannover-
messe. han ”faldt for” det svingbare hoved, fordi det kunne få produktionstiderne ned. han
havde i forvejen en tilsvarende maskine uden drejeligt hoved, men det var det drejelige ho-
ved, som gjorde maskinen interessant
       han har gennem årene købt 16 cnc-bearbejdningscentre. man får et prospekt på ma-
skinen og på de forskellige styringer og øvrigt tilbehør, som man måtte ønske. renishaw ta-
stesystemet har han på alle sine bearbejdningscentre. ole vejsager sagde til ham, at ”nu skal
du være moderne og diameterudmåle, enten med laserudmåling eller den der t 27s”. det
ville han gerne kunne.
       leveringen af maskinen blev forsinket, og han udnyttede tiden ved at sende en medar-
bejder til leverandøren i 1 uge til oplæring og på teknisk skole. da maskinen ankom, og den
pågældende medarbejder begyndte at arbejde hermed, viste det sig, at der var problemer
med styringen. han måtte fyre den pågældende medarbejder 6 uger efter leveringen af ma-
skinen, fordi den pågældende troede, han blot kunne møde kl. 11 om formiddagen.
       ved leveringen skulle ole vejsager bygge pumpesystem og filter på. projektet måtte
imidlertid laves om. maskinen var født med en indre snegl til at transportere spåner ud af et
rør, så han havde ikke behov for en egentlig spåntransportør, troede han, men det virkede
ikke med plastik. han er aldrig blevet spurgt, hvilke materialer han arbejdede i, og disse ma-
terialer er almindelige for underleverandører som hans virksomhed. da sneglen ikke virke-
de, måtte der monteres en ny model med længere snegl, men den virkede fortsat ikke or-
dentligt. derfor måtte man montere en knoll spåntransportør. vejsager og hans underleve-
randør, som satte spåntransportøren på for at afhjælpe problemet, burde have spurgt ham,
                                              - 4 -
hvilke materialer han arbejdede i, inden de satte en ny spåntransportør på, som heller ikke
kunne transportere plast.
      underleverandøren skiftede software flere gange, og det var svært for ham, at sige, at
der var fejl ved maskinen, når det var en ny mand, som betjente den. medarbejderen troede,
det var ham selv, der lavede fejlene, selv om det ved nærmere undersøgelse viste sig at være
maskinen. de har ”brokket”, altså lavet fejlbehæftede emner, for en frygtelig masse penge på
grund af disse fejl.
      han fik ikke montørrapporter fra vejsager eller chiron, selv om han flere gange bad
herom.
      det har kostet mange mandetimer at demonstrere fejlene på maskinen for ole vejsa-
ger, chiron og siemens. maskinen er købt til at kunne udføre arbejde på 15-20 % af den tid,
man ellers måtte bruge hertil, men der har været så mange problemer med den, at denne ge-
vinst ikke er blevet opnået.
      den manglende køling er et stort problem. de ”kører” meget aluminium i virksomhe-
den, og det smelter, fordi det ikke køles tilstrækkeligt. de kan ikke ”køre” så hurtigt, som de
har brug for, når den udvendige køling kun giver 14 l/min. han har 50 l/min på andre ma-
skiner og syntes, at 80 l/min lød godt. der blev ikke over for ham sagt noget om, at de 80
l/min ikke skulle kunne opnås i forbindelse med det drejbare hoved, som var den eneste
grund til, at han købte maskinen.
      de havde også glædet sig til diameterudmåling, så de kunne spare et prøvespin og gå
direkte i gang med emnerne, men de fik det aldrig op at køre, og han kan derfor ikke sige,
hvad det ville have betydet i praksis.
      maskinen kan efter hans opfattelse ikke lave skarpe hjørner. det burde ikke være
svært. det er efter hans mening de runde hjørner, der er svære. de har brug for at kunne lave
skarpe hjørner i virksomheden og må så lave dem på andre maskiner. det er en byrde, at de
således må udføre 3 operationer i 3 opspændinger i stedet for som loven én.
      det er ikke unormalt, at man har problemer med nye maskiner, indtil montøren har få-
et indstillet parametre osv. efter en uges tid plejer det at være i orden.
                                               - 5 -
ole vejsager har forklaret, at han er direktør for ole vejsager maskiner og har været i bran-
chen siden 1962. han havde kendt steen andersen i 12 år, da de indgik handlen.
       det var det svingbare hoved ved fræsemaskinen, som steen andersen faldt for, men
han så også maskinen med lige hoved. alle brochurer og tekniske beskrivelser har steen
andersen fået af ham, men han kan dog ikke huske, om dette også gælder for renishaw-
anlægget, som er et tredjepartsprodukt, som chiron skulle levere sammen med maskinen.
       han var sammen med tekniker jørgen schmidt med til at drøfte konfigurationen under
hensyn til de ting, maskinen skulle lave. kunder udarbejder normalt en maskinspecifikation
med deres ønsker, og det, som de skrev ind i ordrebekræftelsen, var steen andersens ønsker.
       hans og chirons teknikere stillede maskinen op hos s.a. maskinservice, og afleve-
ringsforretningen skete sammen med den medarbejder, som steen andersen havde fået op-
lært hos chiron.
       montørrapporter udleveres først til kunderne, når garantiperioden er udløbet. her ud-
førte de afhjælpning for chiron, som derfor skulle have rapporterne.
jesper andersen har forklaret, at han er uddannet maskinarbejder og har været ansat hos s.a.
maskinservice de seneste 16 år. han kom først til at arbejde med maskinen, efter at en anden
medarbejder, som havde været til oplæring hos chiron, havde måttet forlade firmaet.
       der var hyppige besøg fra ole vejsager maskiner. i starten var de der konstant i 14 da-
ge til 3 uger, derefter 1-2 dage ugentligt i de første 2 måneder. han blev afbrudt i sit arbejde,
når han skulle demonstrere fejl ved maskinen.
       hver gang, der skulle løses et problem med styresystemet, tog det tid. han skulle først
forklare problemet til jørgen schmidt, der så forelagde problemet for siemens. der var en
tekniker i virksomheden 2 dage i 2002, hvor han rettede fejl på maskinen den ene dag og un-
derviste vidnet den anden. derefter var det hele ret overskueligt, således at han havde let
ved at finde ud af maskinen.
       efter at der havde været syn og skøn, og efter at siemens igennem 4 dage havde rettet
software med 3 mand, er de fleste softwarefejl rettet. der er dog enkelte softwarefejl, som
fortsat kan få maskinen til at gå ned.
                                             - 6 -
       han har skønnet, at han har brugt 72 timer på undervisning eller demonstration og af-
prøvning af maskinen for teknikere. derudover har der været et tidsforbrug, når maskinen
har haft unødige stop, som ikke urealistisk kan sættes til 4-5 timer ugentligt.
jørgen schmidt har forklaret, at han har været ansat hos ole vejsager maskiner de seneste 9 år
og i alt har været 17 år i maskinbranchen. han er uddannet maskinarbejder, teknonom og
værkfører.
       ole vejsager havde den oprindelige kontakt til s.a. maskinservice, han kom selv med,
efter at kundens interesse i at købe maskinen havde vist sig mere seriøs. han havde kontakt
til maskinleverandøren chiron om optionerne.
       han var i den forbindelse ude hos s.a. maskinservice, hvor de fik den beskrivelse, som
fremgår af ordrebekræftelsen. det var især det svingbare hoved, som interesserede steen
andersen. der var ikke nogen kravspecifikation, som det er normal procedure ved køb og
salg af en maskine. det var den første chiron mill 2000, de solgte, og den var på det tids-
punkt en helt ny maskintype.
       s.a. maskinservice ønskede at koble køleanlægget til sit eksisterende kølevandsanlæg
og ville derfor have en mindre kølemiddelbeholder end den, som chiron leverede med ma-
skinen. derfor mente steen andersen, at han kunne nøjes med en brinkmann pumpe til ind-
vendig køling, og han bestilte et specielt union kølemiddelanlæg med denne pumpe. i det
svingbare hoved er der ikke plads til store slanger til fremføring af kølemiddel, så der må
sættes stort tryk på kølemidlet for at få mere kølemiddel igennem. skal man have 80 l/min
igennem det svingbare hoved, kræver det en meget stor lysning, som ikke er mulig med et
svingbart hoved. de 80 l/min, som standardmaskinen kan levere, kan således ikke leveres
gennem et svingbart hoved. svingbart hoved har været kendt i mange år, og for en fagmand
som steen andersen er det efter hans opfattelse velkendt, at der ikke kan være så stor lys-
ning i et svingbart hoved som i et fast hoved, og at kølemiddelkapaciteten, som er angivet i
standardmaskinens specifikationer, ikke kan opnås gennem et svingbart hoved. han foreslog
steen andersen at sætte trykket op, men denne svarede, at han kørte med 15 bar i sine andre
maskiner, og at trykket ikke skulle være højere her. de foreslog også steen andersen en
welderholder for at forbedre afkølingen, men det ville steen andersen ikke bruge penge på.
                                               - 7 -
       der var problemer med sneglen. efter et par måneder satte de en ny snegl på, som
imidlertid ikke virkede godt nok. man skulle nok have sat en transportør på i stedet, og det
gav de så senere s.a. maskinservice, og det løste efter hans opfattelse problemet 100 %. de
havde ikke hørt noget om plastemner, før transportøren var monteret, og de fik intet at vide
herom ved ordreafgivelsen.
       de udleverer ikke rapporter på garantiservice. de var ude hos s.a. maskinservice i
måske højst 100 timer i alt over 2-3 år, og det var ofte kun ½-2/3 time ad gangen.
jan hammer har forklaret, at han er uddannet maskinarbejder og fra 1987 til 2004 var ansat
som servicetekniker hos ole vejsager maskiner. han opstillede maskinen sammen med en
tysk montør i maj 2002 hos s.a. maskinservice. den daværende operatør på maskinen havde
et godt greb om denne. efter kort tid ophørte den pågældende operatør imidlertid hos s.a.
maskinservice, og da den nye operatør ikke havde været på kursus i maskinen, måtte de
starte helt forfra med at lære ham op i den.
       der viste sig – som normalt - forskellige småfejl, som de rettede i forbindelse med op-
stillingen, der tog 8-14 dage. de brugte megen tid på maskinens køleanlæg og på båndtrans-
portøren. der blev monteret en ny snegl, som efter hans opfattelse virkede, men s.a. ma-
skinservice ville have en anden form for transportør.
       de syntes, at køleanlægget fungerede godt nok, men kunden fandt den udvendige kø-
ling for ringe i forhold til specifikationerne og var utilfreds hermed. man foreslog at forbedre
den udvendige køling ved at ændre filtre, slangeføring mv., hvilket var kompliceret, men
kommentaren var, at maskinen bare skulle virke, således som kunden havde købt den.
       montørrapporterne har han udarbejdet som selvstændig erhvervsdrivende, idet han
var hyret af ole vejsager maskiner til at foretage servicearbejdet.
syn og skøn
ingeniør claes c. agerup har den 6. september 2004 afgivet en syns- og skønserklæring og
den 30. november 2004 en supplerende syns- og skønserklæring.
       det fremgår heraf at langt de fleste af problemerne vedrørende bearbejdningscentret er
løst af siemens/chirons teknikere ved at installere nye versioner af software, og at det er helt
                                               - 8 -
normalt, at softwaren til nye produkter som det i sagen omhandlede bearbejdningscenter
kan være fejlbehæftet.
       s.a. maskinservices forventning om en ”ydre køling” på 80 l/min (eller 50 l/min som
på s.a. maskinservices andre bearbejdningsmaskiner) ser endvidere ikke umiddelbart ud til
at kunne opfyldes. syns- og skønsmanden bemærker i den forbindelse, at der i forbindelse
med leveringen af bearbejdningscentret også blev leveret en kølemiddelbeholder med pum-
per, som sandsynligvis er chirons egen løsning på den ydre og indre køling af bearbejd-
ningscentre med svingbart hoved, og som fortsat befinder sig hos s.a. maskinservice, men
som aldrig blev taget i drift, idet der i stedet efter s.a. maskinservices ønske blev anvendt et
union anlæg. det er ifølge chiron umuligt at få 80 l/min gennem det svingbare hoved, idet
den maksimale kølemængde p.t. er 20 l/min, men en regulering af den nuværende kølekapa-
citet på 14-18 l/min op til den 20 l/min vil måske reducere s.a. maskinservices problemer
med fastbrænding af spåner, og en sådan regulering bør ole vejsager maskiner efter syns-
og skønsmandens opfattelse foretage uden beregning.
       syns- og skønsmanden bemærker om spåntransportøren, at bearbejdningscentret vil
kunne bearbejde alle bearbejdelige materialer, (herunder plastic), forudsat at man anvender
de rigtige værktøjer. syns- og skønsmanden antager, at en tilpasset mayfran spåntransportør
vil kunne løse problemerne til en pris i størrelsesordenen 50.000 kr. ekskl. moms.
       måleudstyret renishaw ts 27 r er i stand til at foretage diameterudmåling, men denne
funktion er ikke taget i anvendelse af chiron på det købte bearbejdningscenter og fremgår
heller ikke af ordrebekræftelsen.
parternes synspunkter
s.a. maskinservices advokat har gjort gældende, at maskinen er behæftet med mangler. listen
over mangler var oprindelig længere, men er blevet kortere efter, at der er ydet service af
producenten i forhold til maskinens software.
       der er dog fortsat mangler ved maskinens software, idet skærmen fryser, hvilket nød-
vendiggør, at maskinen må slukkes og tændes igen.
       maskinens kølesystem er mangelfuldt, idet kølesystemet ikke har den lovede kapacitet.
der er lovet en køleydelse på 80 l/ min, men ifølge syns- og skønsmanden kan denne ydelse
                                             - 9 -
kun påregnes ved en maskine med et fast hoved og ikke ved svingbart hoved, hvor der alene
kan opnås 20 l/min, og dette bevirker, at maskinens ekstraudstyr ikke kan udnyttes.
       maskinen var fra begyndelsen udstyret med en tragt til bortledning af spåner. tragten
er senere af ole vejsager maskiner udskiftet med en spåntransportør, fordi plasticspåner sat-
te sig fast i pumpen, når maskinen bearbejdede plastic. maskinen er fortsat ikke egnet til at
bearbejde plastic, således at spåntransportøren bør udskiftes.
       s.a. maskinservice har brug for, at maskinen kan lave skarpe hjørner. at maskinen ik-
ke kan dette, er en væsentlig mangel.
       maskinen kan heller ikke diameterudmåle, selv om denne funktion fremgår af det ud-
leverede prospekt vedrørende det monterede renishaw tastesystem ts 27 r. dette er en
mangel.
       som følge af manglerne ved maskinen har s.a. maskinservice krav på 944.615 kr. i for-
holdsmæssigt afslag og erstatning. der kræves herunder 400.000 kr. i forholdsmæssigt afslag,
idet maskinen som følge af manglerne har haft en mindre værdi for s.a. maskiner end for-
udsat ved købet. endvidere kræves erstatning for udgifter til syn og skøn, som det var nød-
vendigt at få afholdt, da maskinen var mangelfuld, og idet dette har bevirket afhjælpning af
forskellige problemer med maskinen. renishaw ts 27 r har vist sig at være en unødvendig
anskaffelse, idet det ikke som forudsat kan foretage diameterudmåling, ligesom spåntrans-
portøren er mangelfuld og bør udskiftes. der kræves også erstatning for mistede arbejdsti-
mer for s.a. maskinservices egne ansatte, der har måttet spilde megen tid med de mange af-
hjælpningsforsøg. disse timer debiterer s.a. maskinservice normalt med 850 kr. med tillæg
af moms.
ole vejsager maskiners advokat har gjort gældende, at problemerne med maskinens software
har været ganske normale og forventelige, og at de alle er blevet rettet.
       det er ikke en mangel ved maskinen, at det svingbare hoved ikke kan afkøles med 80
l/min. denne angivelse findes i ordrebekræftelsen alene i forbindelse med specifikationen af
standardmaskinen med fast hoved, og der er intet grundlag for at antage, at den leverede
maskine ikke kunne give den ønskede køleydelse med det fast hoved monteret. det er imid-
lertid ikke fysisk muligt at fremføre 80 l/min gennem et svingbart hoved, hvilket s.a. ma-
                                             - 10 -
skinservice som fagfolk med mange års erfaring på dette område må være fuldt på det rene
med.
      maskinen kan lave skarpe hjørner, og det er ikke godtgjort, at det er nogen mangel, at
maskinen ikke gør hjørnerne lige så skarpe som en anden maskine, som s.a. maskinservice
har.
      det er ikke godtgjort, at ole vejsager maskiner vidste eller burde vide, at s.a. maskin-
service skulle bruge maskinen til at bearbejde plastic, og det er ikke aftalt, at ole vejsager
maskiner skulle levere en spåntransportør, der kunne transportere plasticspåner. den mon-
terede spåntransportør er derfor ikke mangelfuld.
      det er ikke aftalt, at renishaw tastesystemet skal kunne foretage diameterudmåling, og
det er derfor ingen mangel ved maskinen, at den ikke kan dette.
      s.a. maskinservice har ikke dokumenteret de øvrige tabsposter.
      tværtimod skal s.a. maskinservice dømmes til at betale ole vejstrup maskiner de
manglende 60.000 kr.
sø- og handelsrettens afgørelse
begge parter er fagfolk med indgående kendskab til fræsemaskiner og forstår de tekniske
problemer, som konfiguration af sådanne maskiner kan give anledning til. ved bedømmel-
sen af sagen må der endvidere tages hensyn til, at s.a. maskinservice uanset de problemer,
som der har været, har kunnet bruge maskinen i de forløbne 5 år.
      afgørende for, om den leverede maskine led af mangler, er de specifikationer af den
samlede maskinkonfiguration og de aftaler, som fremgår af ordrebekræftelsen. man kan i
den forbindelse ikke gå ud fra, at en maskine, der er konfigureret af en række særskilte en-
heder, kan udnytte alle de muligheder, som de enkelte enheder isoleret set måtte tilbyde. at
det forholder sig således, er et almindeligt forekommende og almindeligt kendt fænomen
ved tekniske indretninger, og begge parter bør som fagfolk i maskinbranchen være fuldt be-
kendt hermed.
      retten er enig med syns- og skønsmanden i, at man ved en ny maskine som den fore-
liggende ofte vil kunne komme ud for, at softwaren er behæftet med fejl, og at det er ganske
normalt og noget, som køberen må tåle, at sådanne problemer løses af underleverandører
                                           - 11 -
gennem opdateringer af software, således som det også er sket i det foreliggende tilfælde.
dette er således ikke nogen mangel.
       ordrebekræftelsen er ikke ganske klar med hensyn til køleanlægget. der tales om en
kølebeholder med en pumpeydelse på 80 l/min. ved 1,5 bar, men samtidig er det oplyst, at
s.a. maskinservice sluttede maskinen til sit eget kølesystem. som fagkyndig inden for ma-
skinområdet kunne s.a. maskinservice imidlertid efter rettens opfattelse ikke med rimelig-
hed forvente, at den konfigurerede maskine kunne levere et tryk på 80 l/min. fra det sving-
bare hoved, men måtte være klar over, at det ville afhænge af konfigurationen, hvilken køle-
ydelse der kunne forventes som output i den sidste ende, her ved udgangen af det svingbare
hoved. ordrebekræftelsen angav ikke noget nærmere om denne ydelse, og s.a. maskinser-
vice har således ikke betinget sig nogen bestemt ydelse ved udgangen af det svingbare ho-
ved, ligesom ole vejsager maskiner omvendt heller ikke har stillet s.a. maskinservice nogen
bestemt ydelse i udsigt. syns- og skønsmandens målinger har imidlertid vist, at maskinen
ikke leverer det output, som ole vejsager maskiner selv angiver som maskinens kapacitet
ved det svingbare hoved, nemlig 20 l/min, men kun 14-18 l/min. dette må betragtes som en
mangel.
       der var fra starten problemer med spåntransportøren, og ole vejsager maskiner ud-
skiftede efter nogen tid den originale spåntransportør med en ny, som imidlertid ikke fuldt
ud opfyldte s.a. maskinservices behov, idet den ikke er egnet til at transportere plastspåner.
manglen ved spåntransportøren er således ikke fuldt ud afhjulpet.
       s.a. maskinservice har i ordrebekræftelsen ikke betinget sig, at maskinen kan lave lige
så skarpe hjørner som s.a. maskinservices mazak-maskiner, og maskinens manglende evne
hertil kan på det foreliggende grundlag ikke anses for en mangel.
       ordrebekræftelsen nævner heller ikke, at maskinen skal kunne foretage diameter-
udmåling, og den manglende omtale heraf, samtidig med, at det nævnes, at maskinen kan
foretage automatisk værktøjslængdeudmåling, må efter rettens opfattelse forstås således, at
den maskine, s.a. maskinservice købte, efter sine specifikationer ikke skulle kunne foretage
diameterudmåling. den manglende evne hertil er således ikke nogen mangel.
       retten finder, at de ovenfor nærmere angivne mangler har medført en nedsat brugbar-
hed og værdi af maskinen for s.a. maskinservice.
                                             - 12 -
      ved fastsættelsen af størrelsen af det forholdsmæssige afslag, som s.a. maskinservice
kan kræve, må der tages hensyn til, at s.a. maskinservice har brugt maskinen igennem 5 år
og herunder gjort brug af det svingbare hoved med den forhåndenværende køleevne og af
den leverede båndtransportør med dens forhåndenværende evne til at transportere spåner.
retten finder på denne baggrund ud fra et samlet skøn, at afslaget passende kan ansættes til
det beløb på 60.000 kr., som s.a. maskinservice har tilbageholdt af købesummen.
      s.a. maskinservices krav om erstatning for ekstra tidsforbrug omfatter hele det tids-
forbrug, som s.a. maskinservice angiver at have haft som følge af problemer med maskinen.
det opgjorte krav angår således også tidsforbrug på grund af forhold, som retten ovenfor ik-
ke har anset for mangler. kravet og den opgørelse, det bygger på, angår således ikke kun det
ekstra tidsforbrug, som s.a. maskinservice har haft på grund af de forhold, som retten oven-
for har anset som mangler ved maskinen, nemlig at maskinen kun leverer en køling på 14-18
l/min gennem det svingbare hoved i stedet for det af ole vejsager maskiner angivne output
på 20 l/min, og den ikke fuldt ud afhjulpne mangel ved spåntransportøren.
      hertil kommer, at indkøring af en ny maskine som den foreliggende altid vil medføre
et vist ekstra arbejde for køberen, således at også en mangelfri maskine i begyndelsen ville
have krævet ekstra arbejde af s.a. maskinservice, særlig i betragtning af, at maskinen byg-
gede på en helt ny teknik, som de ansatte hos s.a. maskinservice skulle lære at håndtere.
      en del af det ekstra tidsforbrug skyldes endvidere samtidig, at s.a. maskinservice midt
i indkøringsfasen udskiftede den operatør, som havde været på kursus i maskinen hos chi-
ron og fået et godt greb om dens betjening, med en ny operatør, der ikke havde været på et
sådant kursus, og som derfor først skulle lære at betjene maskinen.
      under disse omstændigheder findes s.a. maskinservice ikke at have godtgjort at være
blevet påført et tidsforbrug, som overstiger det tidsforbrug, som s.a. maskinservice under
alle omstændigheder ville have haft i forbindelse med indkøring mv. af denne maskine, hvis
den ikke havde haft de ovenfor angivne mangler, og der er således ikke grundlag for at på-
lægge ole vejsager maskiner at betale erstatning til s.a. maskinservice herfor.
      efter sagens resultat bør hver part bære sine egne omkostninger og endeligt bære
halvdelen af omkostningerne til syn og skøn. s.a. maskinservice har afholdt 57.612 kr. ekskl.
moms til syn og skøn. og ole vejsager maskiner skal derfor betale s.a. maskinservice halv-
delen af dette beløb eller i alt 28.806 kr.
                                           - 13 -
                          thi kendes for ret
ole vejsager maskiner a/s og s.a. maskinservice a/s frifindes for hinandens påstande un-
der denne sag.
      ole vejsager maskiner a/s skal inden 14 dage betale 28.806 kr. i sagsomkostninger til
s.a. maskinservice a/s.
      otto raben                 michael b. elmer             allan suhrke
                                   (retsformand)
                                           (sign.)
                                        ___ ___ ___
                             udskriftens rigtighed bekræftes
                             p.j.v. sø- og handelsretten, den
